Milyennek találod a látottakat? Szívesen belesnék a házba is, ti hogy vagytok vele? Bejegyezte:
Akárhányszor meghallom Demjén Ferenc: Elment a vándor című számát, szomorúság, nyár utáni sóvárgás fog el, nem tartozik ez a szám a kedvenceim közé, de sok emlék kapcsolódik hozzá.
Nekem ez a szám annyira nyárbúcsúztatós. Lehet, hogy a balatoni táboros
nyarakkal függ össze, amikor összebújva lassúztunk az Északi-parton, ha épp nem
dübörgött az Ace of Bace. Akkortájt nem törődtünk vele, hogy épp mi a kaja,
lehetett lángos, de a borsófőzelék is tökéletes volt, nem érdekelt, hogy milyen
lepukkadt az ex- úttörőtábor. A társaság számított, a Balaton, a Nap és persze
a mindennapos fürdés. Örömmel sétáltunk le több kilométert a partig, meg sem
kottyant, mert útközben annyit röhögtünk. Egész évben kitartottak ezek az
élmények, máig kellemes melegséget érzek a szívem tájékán, a káptalanfüredi
nyarak kapcsán. A nyár számomra összekapcsolódik a táborozással, nincs nyár
tábor nélkül, hogy ez a mondás még felnőttként (felnőtt lettem?) is igaz, egy másik
cikk története. Ahogy a nyár elképzelhetetlen tábor nélkül, úgy elképzelhetetlen
paradicsom nélkül is. Teljességgel lehetetlen, hogy ne egyek töménytelen
mennyiségű paradicsomot minden évben.
Amikor házba költöztünk és még a
kertünk inkább hasonlított egy tüzéptelepre, mint egy takaros falusi portára,
már akkor is termeltem paradicsomot. Cserépben. A sikerem minimális volt, mert
nem tudtam minden nap gondozni, szeretgetni, de már az első évben ettünk néhány
saját termést.
ahogy teltek az évek és a birtokunk egyre inkább elnyerte a „tiszta udvar
rendes ház” jutalmat, úgy nőtt a megtermelt paradicsom mennyisége, termelt
fajtáinak száma. Az élet más területein sem a mennyiségre, hanem sokkal inkább
a minőségre törekszünk és így van ez a paradicsomok terén is. Én nem akartam
befőzni a dagadó paradicsomokból, nem akartam lecsót lefagyasztani. Arra
vágytam, hogy egész nyáron tömhessem magamba a formás, kis koktél
paradicsomokat, akár magába vagy a salátának. Így esett, hogy legsikeresebb
kertészmutatóm a sárga koktélparadicsom, amiről minden hozzánk betérő ódákat
zeng, pedig többen nálunk ettek ilyet életükben először. Olyan édes, akár egy
gyümölcs, egy falatra bekaphatja az ember. Ízletes reggeli, sós vajas kenyérrel.
Délben salátának tálalom vagy pizzára vagy tésztára, bazsalikommal, mozzarellával vagy kecskesajttal és dióval. Este a teraszon esszük keresztbe
felvágva, uborkával, sajttal, kis balzsamecettel. Nem telt el nap, hogy ne
ettünk volna a nyáron egy- két villanykörtét, ugyanis így nevezzük a kis sárga tökéletességeket.
Annak ellenére, hogy ettük, hogy
főztünk belőle, minden vendégnek csomagoltam egy kis zacskóval mégis maradt
mindig sárga koktél paradicsom. Elkezdtem gondolkozni, hogy is tehetném el,
hogy télen, ősszel, amikor annyira vágyni fogok a nyárra, a kellemes nyári
emlékekre, amikor az Elment a vándor bömböl majd a CD-ből akkor is fel tudjam
idézni azt a kellemes édes és egyszerre fanyar zamatos ízt, amit a nyári
reggelek adtak, amikor mosatlanul kaptam be néhány szemet.
Így jutottam az aszaláshoz. De ha
nyár, akkor csakis a Nap jöhetett szóba. Nagy gáztepsikre rendeztem a
félbevágott paradicsomokat, megsóztam őket, majd egy vékony tüll függöny
takarásában pihentek a tikkasztó hőségben a szabadban. Nem a tűző napon, hanem
inkább a fák árnyékában és minden éjszakára bevittem őket. Négy nap kellett,
amikor azok a forró napok voltak. És negyedik nap, színüket
vesztve, de minden zamatukat megtartva, sőt felfokozva várták a sorsukat a
kicsi paradicsomok. Csatos üvegbe tettem őket. Egy részükre olívaolajat
öntöttem és kecskesajtot tettem mellé, ők a hűtőbe kerültek. A másik adagot igazán kiszárítottam, olyan zörgősre ők simán elállnak a kamraszekrényben, de csak főzve lehet majd őket fogyasztani, ízesítenek, zamatot adnak. Nem kell sok belőle, csak néhány
szám. És ott a nyár a számban, akkor is, ha most a vándor elvitte zsákjában a
nyár minden ízét. Hogy tetszett ez a bejegyzés? Lenne kedved paradicsomot aszalni?
Igazán telepakolva. Megértem, hogy tulaj nem tud válogatni ennyi szépség között. Imádom az emeletes torta tálakat, tálalókat. Az előbbi szekrény, ősszel. Ilyenkor a sárgák és a barnák kerülnek előtérbe. Mit gondoltok a festett téglafalról? Kell a vakolat vagy felesleges? Forrás
Élelmiszereket is tárolhatunk benne. Ez nem a hagyományos kredenc, de szerintem szép. Forrás
Virágos tapétával díszítve. Forrás
A tálaló minden darabja tetszik. Az üveg búrát a jobb oldalon imádom. Forrás
Látjátok ezt a sok textilt? Itt is nehezen tudnék választani, ha csak egy dolgot kaphatnék. Forrás
Itt nincs szükség antikolásra. Igazi régi darab. A virágos- almás tál nagyon tetszetős. Forrás
Nem is annyira kredenc, mint inkább régi tárolószekrény a kamrába. A fiókok szerintem alma, krumpli téli tárolására szolgálnak. Forrás
Szereted a kredenceket? Van otthon kredenced? Bejegyezte:
Ha úgy érzed, hogy elég volt Pécs nyüzsgéséből, ha szeretnél végre családi házban élni, ha nem bírod a szomszédokat a fejed felett. Ha virágoskertre vágysz, ha normális környezetben szeretnéd gyermeked felnevelni, de nincs egy vagyon a zsebedben, akkor jó választás lehet számodra a felújított Bükkösdi családi ház, ami egy pécsi panel árából kijön. Hol is van Bükkösd? Baranya megyében, a Mecsek és a Zselic találkozásánál, Pécstől 25 km Nyugatra található.
Kiknek ideális a ház? Családoknak, akár több gyerekkel vagy nagyszülőknek, akik sokat szeretnék az unokákat vendégül látni. Ajánlom még lovasoknak, akik megunták a drága bértartást, ugyanis a házhoz istálló és körbekerített legelő is tartozik, újonnan épített villanypásztorral. Akik a horgászatban, a túrázásban lelik pihenésüket, álmaik otthonának fogják érezni ezt a házat, ugyanis faluban található a 6,5 hektáros horgásztóban számos őshonos hal él és mindkét partján horgászásra kialakított terület található. Milyen a ház? Hangulatos, több kisebb szeparálható helyiséggel és tágas közösség terekkel, hatalmas kerttel rendelkezik. Nappali, étkező, három szoba plusz egy fél, 85 négyzetméteren. A hatvanas években épül ház 2012-ben került felújításra. Új burkolatok, festés, villany-és vízvezetékrendszer korszerűsítése történt. A házban a szobákban hajópadló, a vizes helyiségekben új járólap és csempe található. Azonnal beköltözhető az istálló is, egy- két ló számára tökéletes környezet van kialakítva. Napközben a villanypásztorral határolt karámban legelhetnek a lovak, este az istállóban, terület 3500 négyzetméter. A házhoz pince és garázs is tartozik.
Az L alakú ház belső udvara remek hely ücsörgésre, családi játékra. A ház az utca felől. Az udvar térburkolattal fedett.
Hálószoba. Gyerekszoba. Hely a könyveknek, íróasztalnak. Egy légtérben mégis szeparálva kapott helyet az étkező, konyha és a nappali. Az étkező nagyon világos, burkolt teraszra néz. Új konyhabútor és csempe került a konyhába az idén. A gázpalack elé még hiányzik egy kis függöny, de az új tulajdonos biztosan varr majd egyet. A házban, ahogy az egész településen nincsen gáz. Központi fatüzelésű kazán melegíti a házban található radiátorokat. A meleg vizet villanybojler szolgáltatja. A terasz közvetlen kapcsolatos az étkezővel. A ház mellett felszerelt, korszerűsített istálló található. A ló nem eladó! Ellenben a tűzifa igen, tehát idén már nem kell fát vágni! A kerthez óriási kerített karám is tartozik. Telefonszámot emailben adok, ha érdekel írj az otthonzalaban@gmail.com címre! Megköszönöm, ha ajánlod ismerőseidnek, barátaidnak, ezt a kellemes otthont! Bejegyezte:
Idén is Olimpia volt, igazi nagy magyar sikerekkel. Az Olimpián tanulunk örülni az ezüstnek és a bronznak is, talán még az 5. hatodik helyezettért is lelkesedünk néhány percig. Pedig gondoljunk csak bele mennyi munka, mennyi erőfeszítés van akár csak egy kvalifikációban is! Idén én is versenybe szállok, na nem vízen vagy a tornaszőnyegen, hanem a blogok versenyében. A magyar blogok Olimpiáján idén is összemérjük a népszerűségünket, ti elkötelezettségeteket. Tudom, hogy ez a versenyen, a Golden Blogon nem feltétlenül a valós teljesítmény a mérvadó sokkal inkább az számít, hogy kinek- kinek az olvasótábora mennyire áll mellé. Ezért kérlek most benneteket, hogy álljatok mellém, hogy fejezzétek ki a szereteteket, hogy fontos nektek ez a blog, szeretitek amiket itt láttok, olvastok. Előre is köszönöm támogatásotokat! Ígérem, hogy meghálálom és továbbra is folyamatosan jelentkezem, cikkekkel, magyar lakásriportokkal, kertekkel, receptekkel és nem utolsósorban kézműves ötletekkel. Itt tudsz szavazni az Otthon Vidékenre. Életmód kategória: Otthon Vidéken. Szavazok! Köszönöm, hogy engem választottál! Bejegyezte:
Melegen és kihűtve is nagyon finom! A menta hatása a szervezetre:
Szereted a menta teát? A bejegyzés hatására kedvet kaptál megkóstolni? Bejegyezte: